*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*27. számú előterjesztés*

Bátaszék Város Önkormányzat Képviselő-testületének 2025. február 12-én

16.00 órakor megtartandó rendkívüli ülésére

Javaslat Bátaszéki KÖH részére igazgatási szünetelrendelésére

|  |
| --- |
| **Előterjesztő:** dr. Firle-Paksi Anna aljegyző**Készítette:** dr. Firle-Paksi Anna aljegyző**Törvényességi ellenőrzést végezte:** Takaróné dr. Mihó Beatrix  mb. hatósági irodavezető**Tárgyalja:**valamennyi bizottság  |

**Tisztelt Képviselő-testület!**

Az igazgatási szünetről szóló 2023. évi XXVI. törvény (a továbbiakban: törvény) 7. § (1) bekezdése szerint az 1. § (1) bekezdése szerinti kormányrendeletben meghatározott időszakra igazgatási szünetet rendelhet el a települési önkormányzat képviselő-testületének polgármesteri hivatala, közös önkormányzati hivatala.

az igazgatási szünet elrendeléséről szóló 316/2024. (XI. 6.) Korm. rendelet 1. §-a szerint:

*„1. § A Kormány az igazgatási szünetről szóló 2023. évi XXVI. törvény 1. § (1) bekezdése szerinti igazgatási szünetet rendel el, amely minden évben* ***az év decemberének 26. napját követő első munkanaptól az azt követő naptári év első munkanapját megelőző nap végéig tart****.”*

A fenti jogszabályi hivatkozásokhoz kapcsolódó igazgatási szünet elrendeléséről szóló határozatot - a törvény 7. § (3) bekezdésére tekintettel - tárgyév márciusának 1. napjáig a helyben szokásos módon közzé kell tenni.

Az igazgatási szünetről szóló 2023. évi XXVI. törvény 7. § (6) bekezdése szerint:

*„(6) Az e törvényben foglaltak nem érintik a Kttv. alapján elrendelhető – az 1. § (1) bekezdése szerinti kormányrendeletben meghatározottól eltérő időszakra eső – igazgatási szünetet.”*

**Az idei évben fentiekre figyelemmel kezdeményezem a képviselő-testületnél** – az igazgatási szünetről szóló 2023. évi XXVI. törvényre, és a 316/2024. (XI. 6.) Korm. rendeletre hivatkozással – **a 2025. december 29. - 2026. január 1. napja közötti időszakra az igazgatási szünet elrendelését**, **mely időtartamban a hivatal zárva tartana.**

Ezen időtartamokon belül az anyakönyvvezető tartana telefonos ügyeletet, így sürgős anyakönyvet érintő ügyekben berendelhető lenne a hivatalba.

Kérem a T. Képviselő-testületet az alábbi határozati javaslat elfogadására:

 **Ha t á r o z a t i j a v a s l a t :**

**a Bátaszéki KÖH részére - az igazgatási szünet elrendeléséről szóló 316/2024. (XI. 6.) Korm. rendelet szerinti - igazgatási szünet elrendelésére**

Bátaszék Város Önkormányzatának Képviselő-testülete

1. *az igazgatási szünetről szóló 2023. évi XXVI. törvény 7. § (1) bekezdésében* kapott hatáskörében eljárva – figyelemmel az igazgatási szünet elrendeléséről szóló 316/2024. (XI. 6.) Korm. rendeletre -a Bátaszéki Közös Önkormányzati Hivatalban a *2025. december 29.– 2026. január 1.* közötti időszakra a hivatal zárva tartásával igazgatási szünetet rendel el;
2. felkéri az aljegyzőt a határozat közzétételére, valamint a feladatellátás zavartalan biztosítása érdekében szükséges intézkedések megtételére.

*Határidő:* 2025. március 1.

*Felelős:* Dr. Firle-Paksi Anna aljegyző

  *(a határozat közzétételéért)*

*Határozatról értesül:* irattár